open-index/open-wikipedia-markdown huggingface dataset:
Sokoka orelstrigo

**Sokoka orelstrigo** (*Otus ireneae*) ankaŭ *Orelstrigo de Morden* kaj *Mordena orelstrigo* estas malgranda specio de strigoj en la familio Strigedoj kaj genro *Otus*. Ĝi troviĝas en Orienta Afriko. Ĝi estas tre limigita specio de orelstrigoj troveblaj en arbaroj de malaltaj teroj de Kenjo kaj Tanzanio. La plej granda populacio de ĉi tiu specio de strigo estas en arbaroj de genroj *Cynometra*-*Manilkara*, kiu estas malpli ol unu triono de la arbaro Sokoke. Ĝi troviĝas ankaŭ en la arbaro de *Afzelia*-*Cynom*etra.

La Sokoka orelstrigo povas kreski ĝis 17 cm, kaj pezi ĝis 57 g, kaj estas la plej malgranda el la malgrandaj orelstrigoj. Ĝi estas insektovora kaj ĝia koloro varias de griza ĝis ruĝbruna.

## Aspekto 
]]
La Sokoka orelstrigo estas sufiĉe senmarka orelstrigo kun malgrandaj makulecaj markoj sur la malsupra flanko. Ili troviĝas en pluraj kolorformoj, kiuj varias de griza tra bruna ĝis oranĝecruĝa. Ilia krio konsistas el ripeta "tu-tu-tu-tu-tu" rememoriga pri la krioj de petolbirdoj. Maskloj havas pli altatonan, pli laŭtan kaj pli klaran krion kompare kun inoj, kiuj havas pli mallaŭtan, obtuzan, malaltatonan krion. Ili estas teritoriemaj kaj paroj povas dueti responde al entrudiĝantaj samspeciuloj. Ĝi unue estis malkovrita en 1965 en la Arbara Rezervejo Arabuko-Sokoke en marborda Kenjo. kaj ilia forigo povas esti respondeca pri populaciaj malpliiĝoj.

## Konservostatuso 
La IUCN lokas la Sokokan orelstrigon kiel tutmonde Endanĝerigitan specion en sia Ruĝa Listo. Ĝia dependeco de neĝenata arbaro signifas, ke ĝi estas minacata de homa ĝenado kiel arbohakado, incendioj kaj terinvadoj.

## Kutimaro
Kiel aliaj *Otus*-strigoj, ili estas strikte noktemaj, kio malfaciligas studi ilian biologion. Ili estas plej aktivaj tuj post mallumo kaj antaŭ tagiĝo kaj vojaĝas pli for de siaj ripozejoj por manĝoserĉadi kiam estas malpli da lunlumo. Ili ripozas en la densa subvegetaĵaro de *Cynometra*-j arboj dum la tago. La averaĝa hejmteritorio de paro estas 11 ha kaj estas tre malmulte da koincido kun najbaraj paroj.

## Manĝado 
Vombulaj provaĵoj montras, ke ili manĝas preskaŭ ekskluzive mezgrandajn insektojn tra vasta gamo da ordoj, kun la superreganta predospeco verŝajne dependa de havebleco laŭtempe. Skaraboj (*Coleoptera*) kaj griloj (*Ortoptera*) ŝajnas esti konsumataj plej ofte.

## Referencoj
* Olson, Storrs L. (1985): IX.C. *Strigiformes*. En: Farner, D.S.; King, J.R. & Parkes, Kenneth C. (eld.): *Avian Biology* 8: 129–132. Academic Press, New York.
*BirdLife Species Factsheet

## Eksteraj ligiloj 
Kategorio:Strigedoj
Kategorio:Birdoj de Orienta Afriko
Luc Frieden

**Luc FRIEDEN** (naskita la 16-an de septembro 1963 en Esch-sur-Alzette) estas luksemburga politikisto (Kristana-Sociala Popolpartio, CSV) kaj iama parlamentano. Li estas ĉefministro de la Grandduklando Luksemburgio ekde la 17-a de novembro 2023.

Frieden estis membro de la Deputita Ĉambro de 1994 ĝis 1998 kaj denove de 2013 ĝis 2014. Inter 1998 kaj 2013, li servis en pluraj luksemburgaj registaroj, inkluzive de Justicministro, Financministro kaj Defendministro. Post sia provizora retiriĝo de politiko, li laboris en la banka sektoro kaj kiel advokato. En 2019, li ekoficis kiel prezidanteco de la Luksemburga Komerca Ĉambro. En 2022, li ankaŭ estis elektita Prezidanto de Eurochambres, la eŭropa tegmenta organizaĵo de komercaj kaj industriaj ĉambroj.

En 2023, Luc Frieden revenis al la luksemburga politiko kaj estis elektita de la CSV kiel ilia ĉefa kandidato por la parlamentaj elektoj en oktobro, kiujn lia partio gajnis. Ekde novembro 2023, li gvidis koalician registaron de la CSV kaj la liberala DP. Ekde marto 2024, li ankaŭ estas la partiestro de la CSV.

## Referencoj 
## Eksteraj ligiloj 
Kategorio:Ĉefministroj de Luksemburgo
Kategorio:Nuntempaj naciaj ĉefministroj
Kategorio:Luksemburgaj ministroj
Kategorio:Luksemburgaj politikistoj
Odolov

**Odolov** estas vilaĝo en Ĉeĥio, parto de municipo Malé Svatoňovice, en distrikto Trutnov. Ĝi troviĝas proksimume 3 km oriente de Malé Svatoňovice. La vilaĝo situas en montoselo en montaro Jestřebí hory inter montoj *Kraví hora* kaj *Strážnice*. En la jaro  ĉi tie daŭre vivis .

**Odolov** estas ankaŭ nomo de katastra teritorio kun areo 0,95 km².

## Historio 
En la jaroj 1938 ĝis 1945 Odolov estis almembrigita sekve de fermo de Munkena interkonsento al Nazia Germanio.

Ĉe la vilaĝo oni minis nigran karbon. En la katastra teritorio Odolov troviĝas multaj minejaj laboraĵoj (ŝtolo Ignác, Odolovská jáma, ŝakto Ignác, truo ĉe Křechů), kiuj estas jam forlasitaj kaj ili malkaŝas ilin sole malgrandaj arbarigitaj ŝutmontoj. 

Preter Odolov kondukas linio de infanteriaj fuortoj de ĉeĥoslovakaj fortikaĵoj konstruataj antaŭ dua mondmilito. Rekte en la katastra teritorio de Odolov estas sur monto Kraví hora infanteriaj fuortoj T-S 27 kaj T-S 28. Odolov estas elirpunkto al infanteria fuorto T-S 26, en kiu estas lokigita ekspozicio dediĉita al armea historio el periodo de fino de la la 30-aj jaroj de la 20-a jarcento. 

## Loĝantaro
## Memorindaĵoj 
* Monumento de Liberigo
* Malpezaj fortikaĵoj en la ĉirkaŭaĵo
* Infanteriaj fuortoj

## Rilataj artikoloj
* Pionirara grupa komandantejo VI Trutnov

## Pluaj fotoj

Odolov, chalupa.jpg|Domo en Odolov
Odolov, památník - panoramio.jpg|Monumento
Malé Svatoňovice, Odolov, T-S 27 (rok 2012; 11).jpg|Infanteria fuorto T-S 27 Nad vesnicí
Malé Svatoňovice, Odolov, T-S 28 (rok 2012; 01).jpg|Infanteria fuorto T-S 28 Nad pramenem

Kategorio:Malé Svatoňovice
Kategorio:Vilaĝoj en distrikto Trutnov
Kategorio:Setlejoj en Broumova montetaro
Kategorio:Setlejoj en PPR Broumovio
Kategorio:Minado de nigra karbo en Ĉeĥio
Robert Golob

**Robert GOLOB** (naskita la 23-an de januaro 1967 en Šempeter pri Gorici (d:Q15853)) estas slovena politikisto. Li estas la gvidanto de la verda-liberala partio Gibanje Svoboda ekde januaro 2022. Post la parlamentaj elektoj en aprilo 2022, li estis elektita ĉefministro de Slovenio la 25-an de majo 2022.  

Antaŭe li laboris kiel inĝeniero, manaĝero, universitata instruisto kaj politikisto, ŝtata sekretario en 1999–2002, iama prezidanto de la energi-kompanio GEN-I.

## Referencoj 
## Eksteraj ligiloj 
Kategorio:Ĉefministroj de Slovenio
Kategorio:Nuntempaj naciaj ĉefministroj
Kategorio:Slovenaj ministroj
Kategorio:Slovenaj politikistoj
Kočín (Temelín)

:*Estas ankaŭ Kočín.*

**Kočín** (, *Kotzin*) estas vilaĝo en Ĉeĥio, parto de municipo Temelín en distrikto České Budějovice. Ĝi troviĝas proksimume 4&nbsp;km sude de Temelín. En la jaro  ĉi tie daŭre vivis .

**Kočín** estas ankaŭ nomo de katastra teritorio kun areo 3,42&nbsp;km².

## Historio 
La unua skribmencio pri la vilaĝo devenas el la jaro 1360.

## Loĝantaro 
## Memorindaĵoj
* Bieneto n-ro 13
* Tumulo

## Ekonomio 
En la vilaĝo troviĝas disbranĉigejo de elektro el la proksima Nuklea elektrejo Temelín. 

## Pluaj fotoj 

Kočín (Temelín) 04.jpg|Kočín
Kočín (Temelín) 05.jpg|Kočín
Kočín (Temelín) 07.jpg|Kočín

Kategorio:Vilaĝoj en distrikto České Budějovice
Kategorio:Lokaj partoj de Temelín
Kategorio:Setlejoj en Tabora montetaro
Kategorio:Eksaj municipoj en Ĉeĥio
Robert Abela

**Robert ABELA** (naskita la 7-an de decembro 1977 en Sliema) estas malta advokato kaj politikisto. La 11-an de januaro 2020, li estis elektita estro de sia partio, la reganta soci-demokrata Laborista Partio (Partit Laburista). Laŭ malta kutimo, la estro de la reganta partio fariĝas Ĉefministro de Malto. Li ĵuris la 13-an de januaro 2020.

Li anstataŭigis Joseph Muscat, kiu estis devigita demisii post kiam lia stabestro, Keith Schembri, estis akuzita pri esti la plancerbo malantaŭ la murdo de ĵurnalistino Daphne Caruana.

## Referencoj 
## Eksteraj ligiloj 
Kategorio:Ĉefministroj de Malto
Kategorio:Nuntempaj naciaj ĉefministroj
Kategorio:Maltaj ministroj
Kategorio:Maltaj politikistoj
Kategorio:Membroj de la Eŭropa Parlamento
Litoradlice

**Litoradlice** estas vilaĝo en Ĉeĥio, parto de municipo Temelín en distrikto České Budějovice. Ĝi troviĝas proksimume 5,5&nbsp;km oriente de Temelín. En la jaro  ĉi tie daŭre vivis .

**Litoradlice** estas ankaŭ nomo de katastra teritorio kun areo 10,78&nbsp;km².

## Historio 
La unua skribmencio pri la vilaĝo devenas el la jaro 1440.

### Pereo de ĉirkaŭaj municipoj 
En la jaroj 1985–1989 en konekso kun konstruado de Nuklea elektrejo Temelín kaj Akva laboraĵo Hněvkovice pereis ĉirkaŭaj municipoj Buzkov, Březí, Jaroslavice, Knín, Křtěnov, Podhájí, Temelínec, parto de Purkarec kaj solejoj Pardovice kaj U Bočků.

## Loĝantaro 
## Memorindaĵoj
* Kvin tumuloj

## Personecoj 
* Adolf Rodler (1843–1912), romkatolika pastro, publicisto kaj politikisto

## Pluaj fotoj 

Budova Litoradlice.jpg|Litoradlice
Litoradlice (03).jpg|Litoradlice
Litoradlice, domy.jpg|Litoradlice
Rodný dům A.Rodlera.jpg|Naskodomo de A. Rodler

Kategorio:Vilaĝoj en distrikto České Budějovice
Kategorio:Lokaj partoj de Temelín
Kategorio:Setlejoj en Tabora montetaro
Kategorio:Eksaj municipoj en Ĉeĥio
Luís Montenegro

**Luís Filipe Montenegro Cardoso de Morais Esteves** (naskita 16 februaron 1973 en Porto), konata kiel **Luís MONTENEGRO**, estas portugala advokato kaj politikisto. Li estis Ĉefministro de Portugalio ekde 2 aprilo 2024. Li estis gvidanto de la Socialdemokrata Partio ekde majo 2022. 

## Kariero 
Parlamentano ekde 2002. Li estis elektita sur la PSD-partia listo de la distrikto Aveiro.

Antaŭe Montenegro prezidis la ĝeneralan asembleon de du grandaj portugalaj kompanioj, kaj laŭ enspezoj kaj laŭ nombro de dungitoj. Unu el ili, Rádio Popular SA, apartenas al la komerca sektoro. La alia, la Ferpinta Grupo, estas en la industria kaj turisma sektoroj.

En 2005, li kandidatiĝis por urbestro de Espinho , sed malvenkis.

Ekde 2010, li estas la vicprezidanto kaj ekde 2011, la prezidanto de la parlamenta frakcio de la SDP.

En la antaŭtempaj parlamentaj elektoj de la 10a de marto 2024, la partio de Luís Montenegro (kiel parto de la koalicio Demokratia Alianco, portugale *Aliança Democratica, AD)* venkis kaj ricevis 80 mandatojn en la 230-seĝa Asembleo de la Respubliko.

## Referencoj 
## Eksteraj ligiloj 
Kategorio:Ĉefministroj de Portugalio
Kategorio:Nuntempaj naciaj ĉefministroj
Kategorio:Portugalaj ministroj
Kategorio:Portugalaj politikistoj
Kristen Michal

**Kristen MICHAL** (naskita la 12-an de julio 1975 en Talino) estas estona politikisto kaj estas ĉefministro de Estonio ekde julio 2024. Li apartenas al la liberala Estona Reforma Partio, kies prezidanto li estas ekde septembro 2024.

Li funkciis kiel Ministro pri Justico en la kabineto Ansip la 3-a de aprilo 2011 ĝis decembro 2012 kaj kiel Ministro pri Ekonomio kaj Infrastrukturo en la la 2-a kabineto Rõivas de aprilo 2015 ĝis novembro 2016. De aprilo 2023 ĝis julio 2024, li estis Ministro pri Klimato en la 3-a kabineto Kallas.

## Referencoj 
## Eksteraj ligiloj 
* 

Kategorio:Ĉefministroj de Estonio
Kategorio:Nuntempaj naciaj ĉefministroj
Kategorio:Estonaj ministroj
Kategorio:Estonaj ministroj pri justico
Kategorio:Estonaj politikistoj
Podhájí

Nomon **Podhájí** havas pluraj setlejoj:

* Podhájí (Blovice), kabana domaro ĉe urbo Blovice en distrikto Plzeň-sudo
* Podhájí (Horšovský Týn), parto de municipo Horšovský Týn en distrikto Domažlice
* Podhájí (Nová Ves), parto de municipo Nová Ves en distrikto Třebíč
* Podhájí (Radim), parto de municipo Radim en distrikto Jičín
* Podhájí (Temelín), parto de municipo Temelín en distrikto České Budějovice
* Podhájí (naturmemorindaĵo) – naturmemorindaĵo en distrikto Prachatice
* Dolní Podhájí, parto de municipo Struhařov en distrikto Benešov
* Horní Podhájí, parto de municipo Struhařov en distrikto Benešov
* Nalžovické Podhájí, parto de municipo Nalžovice en distrikto Příbram
* Nedrahovické Podhájí, parto de municipo Nedrahovice en distrikto Příbram
* Rumburk-Podhájí – parto de urbo Rumburk en distrikto Děčín.
Křtěnov (Temelín)

:*Estas ankaŭ Křtěnov.*

**Křtěnov** estas pereinta vilaĝo en Ĉeĥio, parto de municipo Temelín en distrikto České Budějovice. Ĝi troviĝas proksimume 2,5&nbsp;km oriente de Temelín. En la jaro  ĉi tie daŭre vivis . Nuntempe (2022) estas en Křtěnov tri domoj, el kiuj unu servas kiel paroĥestrejo, la dua por bezonoj de Polico de ČR (Stacio de JETE) kaj la tria estas reguligita kiel deponejo.

**Křtěnov** estas ankaŭ nomo de katastra teritorio kun areo 2,29&nbsp;km².

## Historio 
La unua skribmencio pri la vilaĝo devenas el la jaro 1261.

En la jaro 1985 vilaĝo Křtěnov pereis sekve de konstruado de Nuklea elektrejo Temelín. El la devena vilaĝo restis stari sole preĝejo de sankta Prokopio kun tombejo kaj kelke da domoj.

## Loĝantaro 
## Memorindaĵoj
* Preĝejo de sankta Prokopio
* Monumento dediĉita al falintaj paroĥanoj en la unua mondmilito 
* Monumento dediĉita al civitanoj el Březí u Týna nad Vltavou kaj Podhájí, kiuj falis en la unua mondmilito; la monumento situis devene en Březí kaj en la vilaĝplaco de Křtěnov ĝi estis transŝovita antaŭ detruo de Březí. 

## Pluaj fotoj 

Křtěnov 2022 červen 02.jpg|Křtěnov
Křtěnov 2022 červen 03.jpg|Křtěnov
Pomník padlých farníků - Křtěnov.jpg|Monumento de falintaj paroĥanoj falintaj en la unua mondmilito

Kategorio:Vilaĝoj en distrikto České Budějovice
Kategorio:Lokaj partoj de Temelín
Kategorio:Setlejoj en Tabora montetaro
Kategorio:Eksaj municipoj en Ĉeĥio
Mustardo de Turku

**Mustardo de Turku** (*Turun sinappi*) estas klasika finna mustarda marko, kiun produktis la entrepreno *Jalostaja*, ĝis en 1990 Unilever aĉetis ĝin. Mustardo de Turku estis produktita en Turku kaj tiam estis la plej populara mustarda marko en Finnlando (60 % el la mustarda vendado), ĝis 2003 la produktado estis movita al Svedio, post kio la populareco klare malkreskis. En Finnlando oni komencis produkti Mustardon de Aura. En 2013 la produktado de Mustardo de Turku estis movita reen al Finnlando sed ne al Turku sed al Pyhäntä. Populareco de Mustardo de Turku rekreskis, sed plu en Turku oni produktas Mustardon de Aura.

Kategorio:Ekonomio de Finnlando
Kategorio:Finna kuirarto
Andamana orelstrigo

**Andamana orelstrigo** (*Otus balli*) estas malgranda specio de strigoj en la familio Strigedoj kaj genro *Otus*. Ĝi troviĝas en Andamanoj, Barato. Ĝi estas plejparte bruna strigo kun blankaj makuloj kaj flavaj okuloj. Tiu strigo estis unue priskribita en 1873 de la brita ornitologo Allan Octavian Hume. La Andamana orelstrigo ne estas vidita ekster la Andamanoj, tial esplorado pri ĉi tiu birdo estas limigita. Ĉi tiu strigo ne estas minacata, kvankam pliiĝo de senarbarigo sur la insuloj kaŭzis malrapidan malpliiĝon de la populacio. Ĝi estas noktema strigo, kiu manĝas nokte kaj havas nestan sezonon de februaro ĝis aprilo.        

## Kampidentigo 
La Andamana orelstrigo altas inter 18 kaj 19 cm. Ili troviĝas en ruĝecbrunaj kaj grizbrunaj formoj. La specio ankaŭ estas konata pro siaj elstaraj oreltufoj kaj palaj brovoj. La supraj partoj de la strigo estas makulecaj per nigraj kaj blankaj punktoj. Krome, blankaj punktoj videblas laŭlonge de la kolo kaj krono. Kontraste al la supraj partoj, la subaj partoj estas palaj kaj grizaj. La vosto estos bruna kaj sunbruna, dum la plumoj aperos brunaj, sunbrunaj kaj blankaj. Tiu strigo rimarkinde povas havi ankaŭ brile flavajn irisojn, kiuj ankaŭ povus troviĝi en bruna aŭ avelbruna koloro. Simile, la beko estas flava, kaj la piedoj estos verdecflavaj aŭ grizaj. 

## Sistematika historio 
La Andamana orelstrigo estis konsiderata la sama specio kiel *O. icterorhynchus* pro iliaj similaj morfologioj. Tamen, diferencoj en iliaj voĉoj kaj plumoj igis ornitologojn identigi ilin kiel apartajn speciojn.

## Sono 
Tiu strigo faras laŭtan pulsan "huu, huu"-bruon kiu ŝanĝas inter alta kaj malalta tonalto. Ili ankaŭ faras sonon kiel "kuru", kie ili similas al homo rulanta sian "r".

## Manĝado 
Ĉi tiu estas noktema besto, kiu ĉasas nokte. Ĝi manĝas diversajn insektojn kiel raŭpojn kaj skarabojn. Ĉasante, ĝi kaŝas sin en la folioj kaj silente glitas malantaŭ la predo antaŭ ol ĝi atakas.

## Habitato 
La specio preferas vivi en arboj en duonmalfermaj areoj. Tio inkluzivas ĝardenojn, kultivatajn areojn, kaj apud homaj setlejoj. La specio estas konata ankaŭ pro eniro en bangalojn kaj domojn.

## Konservostatuso 
La konserva statuso de ĉi tiu strigo estis listigita kiel "Malplej Zorgiga" fare de la IUCN Ruĝa Listo de Minacataj Specioj en 2020. Pliiĝo de habitatodetruo sur la insuloj kaŭzis iujn zorgojn pri la estonteco de la strigo, sed je la lasta takso, la populacinombroj estas sanaj. Kvankam ne ekzistas oficiala registrita populacigrandeco, tiu strigo bone toleris habitatdetruon.

## Reproduktado 
La Andamana orelstrigo tipe demetas siajn ovojn inter februaro kaj aprilo. Ili nestas en arbokavaĵo, aŭ forlasita truo de pegoj aŭ barbuloj. La ovoj estas demetataj super la tero ĉirkaŭ 2-4 metrojn alte. Nur 2-3 ovoj estas demetataj samtempe. Tiu strigo havas generacian daŭron de ĉirkaŭ 3.7 jaroj.

## Bildaro
## Referencoj
* Olson, Storrs L. (1985): IX.C. *Strigiformes*. En: Farner, D.S.; King, J.R. & Parkes, Kenneth C. (eld.): *Avian Biology* 8: 129–132. Academic Press, New York.
*BirdLife Species Factsheet

## Eksteraj ligiloj 
Kategorio:Strigedoj
Kategorio:Birdoj de Barato
Andrej Babiš

**Andrej Babiš** [ ˈandrɛj ˈbabɪʃ ] (naskita la 2-an de septembro 1954 en Bratislavo, Ĉeĥoslovakio) estas ĉeĥa komercisto kaj politikisto de slovaka nacieco. Li servas kiel Ĉefministro de Ĉeĥio por la dua fojo ekde la 9-a de decembro 2025, antaŭe plenuminte la oficon de la 13-a de decembro 2017 ĝis la 28-a de novembro 2021. Babiš estas la fondinto kaj posedanto  de la holdingo Agrofert kaj amaskomunikila magnato, li ofte estas nomata oligarko. La revuo Forbes taksis lian netvaloron en 2025 je 81 miliardoj da kronoj (ĉirkaŭ 3,3 miliardoj da eŭroj), igante lin la sepa plej riĉa ĉeĥo.

Babiš eniris politikon kun la protesta movado ANO 2011 kaj fariĝis unua vicĉefministro kaj financministro en la kabineto de Bohuslav Sobotka en 2014. Post lia maldungo la 24-an de majo 2017, pro suspekto pri impostfraŭdo kaj amaskomunikila manipulado, ANO venkis en la parlamentaj elektoj en oktobro 2017 per larĝa marĝeno. Post la formado de minoritata registaro kaj longaj koaliciaj intertraktadoj, la Deputitinstanco esprimis sian fidon je la dua kabineto de Babiš la 12-an de julio 2018. En la elektoj de 2021, ANO atingis la duan lokon, kaj Babiš transiris al la opozicio. En la prezidanta elekto en januaro 2023, Babiš perdis en la dua raŭndo kontraŭ la sendependa kandidato Petr Pavel.

Kun dekstrema populisma pozicio, ANO venkis en la parlamenta balotado de 2025 per signifa marĝeno. Por forigi konfliktojn de interesoj, Babiš anoncis en decembro 2025, ke li transdonos sian firmaon al sendependa trusto.

Pro akuzoj pri subvencia fraŭdo, la uzo de EU-financoj por reklami siajn kompaniojn dum li estis financministro, kaj liaj interagoj kun ŝelkompanioj, kiel malkaŝite de la *Pandora Papers*, Andrej Babiš havas reputacion pri korupto inter multaj. Li estis malkondamnita en unu kazo en januaro 2023.

Babiš restas unu el la plej popularaj kaj dividaj politikistoj en Ĉeĥio.

## Referencoj 
## Eksteraj ligiloj 
* Oficiala blogo (ĉeĥe)
* Vivresumo en registara retejo (angle)
* Vivresumo en la retejo de ANO (ĉeĥe)

Kategorio:Ĉefministroj de Ĉeĥio
Kategorio:Ĉeĥaj entreprenistoj
Kategorio:Germana minoritato en Ĉeĥio
Kategorio:Ĉeĥaj politikistoj
Floresa orelstrigo

**Floresa orelstrigo** (*Otus alfredi*) estas malgranda specio de strigoj en la familio Strigedoj kaj genro *Otus*. Ĝi troviĝas en la insulo Floreso, Indonezio. Ĝi estas minacata pro habitatoperdo. Tiu strigo estas ĉirkaŭ 19–21&nbsp;cm el kapo ĝis vosto. Ili estas malgranda arbarloĝanto. Ĉirkaŭ 250–2499 individuoj estis ĉirkaŭkalkulita en la naturo, malpliiĝantaj pro habitatoperdo.

## Taksonomio 
La Floresa orelstrigo havas la genran nomon *Otus*, kiun unue enkondukis Thomas Pennant, kimra natursciencisto kaj vojaĝanto, en 1769. "Otus" devenas de la greka vorto "otos", kiu signifas orelstrigon.

## Aspekto 
La Floresa orelstrigo estas malgranda kaj fortika strigo. La specio havas mallongajn, rondajn kaj larĝajn oreltufojn kaj blankan vermikulaĵon sur la frunto. Ĝi havas oranĝecflavan bekon, super kiu situas longaj kaj ruĝecaj riktaj haregoj, similaj al mamulaj lipharoj. Ĝi posedas ruĝbrunan vizaĝkonturon, malhelruĝajn plumojn laŭlonge de la flanko de la kolo kun blankaj bazoj, malgrandajn blankajn triangulojn sur sia malantaŭa kolo kaj blankajn skapulajn makulojn kun brunaj pintoj. Ĝi havas malgrandan voston, kiu apenaŭ videblas, densajn plumojn sur la kruroj kaj malhele oranĝecflavajn ungegojn.

## Observoj 
Antaŭ pli lastatempaj observaĵoj, ekzistis nur ses registroj pri ekvidoj de la Floresa orelstrigo fare de Alfred Everett en 1896. Ĉi tiuj ekvidoj de la tri Floresaj orelstrigoj estis malkovritaj en la Todo-Montoj en sudokcidenta Floreso, kaj la birdoj estis kaptitaj por esti tenataj en kaptiteco. Pli lastatempaj observaĵoj estis faritaj de Robert Hutchinson, James Eaton, kaj Bram Demeulemeester la 20-an de junio 2005, ĉe Danau Ranamese. Kvar strigoj estis viditaj en la altaj izolaj arboj de Floreso.

Alia observado de ĉi tiuj strigoj estis farita la 4-an de septembro 2005: unu proksime de Danau Ranamese kaj alia proksime de Poco Mandasawu.

### Voĉo 
Unuopaj alvokoj faritaj de la Floresa orelstrigo estas rapidaj kaj akraj notoj, kiuj tradukiĝas kiel "UH!" sonoj kaj daŭras 1,5-2,5 sekundojn kun frekvenco de 0,6-0,9 kHz.

### Minacoj 
Minacoj inkluzivas unujarajn kaj plurjarajn ne-lignajn kultivaĵojn, arbodehakadon kaj lignorikolton, habitatŝanĝon, vojojn kaj fervojojn, fajron kaj fajroestingadon.

### Konservado
Konservadaj agoj nuntempe okazas ĉe la Rutenga Natura Distrejo por protekti gravajn restaĵojn de la montaraj arbaroj, en kiuj la Flores-aj orelstrigoj prosperas.

Aliaj konservadaj agoj estis proponitaj, kiel ekzemple ampleksaj noktaj enketoj okazontaj en la montoj de Ruteng kaj ankaŭ en la krestaj arbaroj de Mata Wae Ndeo.

## Referencoj
* Olson, Storrs L. (1985): IX.C. *Strigiformes*. En: Farner, D.S.; King, J.R. & Parkes, Kenneth C. (eld.): *Avian Biology* 8: 129–132. Academic Press, New York.

## Eksteraj ligiloj 
Kategorio:Strigedoj
Kategorio:Birdoj de Indonezio
Buluntuli

**Buluntuli** (makedone: Булунтули) -  estas delokiĝinta vilaĝo en la municipo Valandovo, en la regiono Bojmija, ne malproksime de la urbo Valandovo.

## Loko, priskribo 
Nuntempe, ne estas videblaj restaĵoj de la vilaĝo. La sola escepto estas fontano situanta meze de la antaŭa vilaĝo. La vilaĝo situis en la orienta parto de la municipo Valandovo, sur la sudaj deklivoj de la monto Plavuŝ, je alteco de 460 metroj super marnivelo. La antaŭa vilaĝo estas atingebla per neasfaltita vojo, kiu komenciĝas de la vilaĝo Baŝibos, al kiu kondukas asfalta vojo.

## Ekonomio 
La vilaĝo kovris areon de 6.5 km². La loĝantaro de Buluntuli signife malpliiĝis en la dua duono de la 20-a jarcento. En 1991, nur 5 homoj loĝis tie. En la sekvaj jaroj, la vilaĝo estis tute forlasita. Laŭ la censo de 2002 kaj ankaŭ en 2021, ne estis loĝantoj loĝantaj en Buluntuli.

## Referenco 
En tiu ĉi artikolo estas uzita traduko de teksto el vikipedia artikolo *Булунтули* (makedona).

Kategorio:Komunumoj de Nord-Makedonio
Kategorio:Vilaĝoj de Nord-Makedonio
Degerby

**Degerby** estis komunumo de Finnlando en okcidenta Uusimaa. En 1940 la komunumo havis 1493 loĝantojn, la plejo el ili svedlingvaj finnlandanoj. Ekde 1944 plejo el la komunumo apartenis al la luareo de Porkkala, la komunumo estis nuligita en 1946, kaj en 1956, kiam la luareo estis redonita, plejo el la eksa areo de Degerby estis ligita al Ingå.

Kategorio:Eksaj komunumoj de Finnlando
Montara orelstrigo

**Montara orelstrigo** (*Otus spilocephalus*) estas malgranda specio de strigoj en la familio Strigedoj kaj genro *Otus*. Ĝi troviĝas en Suda kaj Sudorienta Azio. Ĝi estas surloke ofta en sia ĉefa habitato kiu kovras kelkajn partojn de Azio, kiel Bangladeŝo, Butano, Pakistano, Barato, Malajzio, Nepalo, Tajvano, kaj Tajlando. Ĝi estas altituda migranto. Ĝi havas mallongan altatonan krion. Ilia krio sonas kiel dunota fajfo, "plju-plju" aŭ "he-he", kvankam la kantoj de la ino malofte aŭdiĝas. Iliaj krioj ankaŭ povas varii inter malsamaj populacioj, permesante determini la devenon de birdo.

]]

## Referencoj
* Olson, Storrs L. (1985): IX.C. *Strigiformes*. En: Farner, D.S.; King, J.R. & Parkes, Kenneth C. (eld.): *Avian Biology* 8: 129–132. Academic Press, New York.
*BirdLife Species Factsheet
*http://www.owlpages.com/owls.php?genus=Otus&species=spilocephalus
*https://sora.unm.edu/sites/default/files/journals/om/om025.pdf
*[www.jstor.org/stable/3676817]

## Eksteraj ligiloj 
Kategorio:Strigedoj
Kategorio:Birdoj de Azio
Kategorio:Birdoj de Barato
El último trayecto de Horacio Dos

***El último trayecto de Horacio Dos*** (La lasta vojaĝo de Horacio Dos) estas romano de la hispana verkisto Eduardo Mendoza publikigita en 2002. La romano, kun agado en kosmo, estas de la ĝenro sciencfikcio (kun parodia kaj humura tonoj kaj la rakontaj stilo kaj strukturo similas al taglibro de komandanto de la kosmoŝipo en kiu li vojaĝas. Tiu taglibro estas verkita kvazaŭ burokrata informo en kiu la parodio kondukas al amuza pompa stilo, kiu forte kontrastas kun la fuŝaj agado kaj karakteroj de la roluloj.

La verko estis publikigita pokajere en gazeto antaŭ sia publikigo kiel libro. Simila stilo kaj humur-sciencfikcia enhavo estis ankaŭ en Sin noticias de Gurb (1991).

## Intrigo
thumb|La aŭtoro en 2008

La komandanto Horacio Dos ricevis necertan mision kongrue kun sia malkompetenteco kaj fuŝeco. Kiel estro de ekstravaganca ekspedicio de nedezireblaj uloj, li kosmoveturas en malfacilaj kondiĉoj kun same fuŝaj pasaĝeroj, laŭnome Deliktuloj, Marĝenaj Virinoj kaj Dependaj Aĝuloj. 

La taglibro startas la 30an de majo kaj pluas ĝis la 22a de julio. Deliktuloj plendas pro malbonaj manĝaĵoj kaj rimedoj, tiel ke necesas trovi kosmostacion por provizado. Oni alvenas al la kosmostacio Fermat IV kaj akceptado ĉe trista guberniestro (lia historio). Fanfarona Garañón informas, ke eblas akiri kontrabandaĵojn se ili lasas tie s-inon Cuerda kiel kontraŭpago. Ŝi vizitas HD, amoras kaj foriras. Administristo konfiskas la varojn, la monon kaj ĉiujn. Cuerda pafas lin kaj Garañón kaptas la varojn, okazas bataleto kaj ili sukcesas fuĝi kun varoj, fuĝinta guberniestro (kiu kredas, ke Cuerda estas lia filino) ktp. Ili sekvas navigadon.

Alveno al kosmostacio Derrida, kie estras gedukoj (tio similas al kiĥota epizodo), sed havas malbonan ekonomian situacion.  Vodevila nokta sceno inter HD, la Dukino, Cuerda kaj abato Pastrana. Katastrofa festivalo: la tuta ŝipanaro venis (neinvitita de HD) kaj estas ebria. Diskurso de la Duko, oni fajfas la ludojn kaj incendio kaj posta inundo detruas la spektaklejon kaj parton de la kosmostacio, kiu estas fakte dekoracio. Ankaŭ la malmultaj stacianoj venas al la kosmoŝipo, kiu eknavigas. Garañón malkovris la trompan ekzistadon de la kosmostacio kaj komunikas, ke li estas ekstergeedza filo de la Dukino, kaj klarigas la vodevilan pasintan scenon. La Dukino konfesas, ke la Duko planis katastrofon por enspezi la asekuron kaj fuĝi per la kosmoŝipo; oni forpelis lin al la kosmo. Pro malabundo, kreskas ĥaoso kaj komenconta festivalo dirigentita de la Dukino estas interrompita de eksplodaj renversoj.

HD vekiĝas en kosmostacio Aranguren de Admiralo Sinegato (historio de la nova kaj antaŭa eraoj). Sinegato sekvis laŭ ordonojn la vojaĝon de HD kaj komunikas, ke feliĉe li ricevos la petitan emeritecon, same kiel la aliaj tri kosmoŝipestroj, dum la ceteraj pasaĝeroj estos malliberigitaj kiel nedezirataj. HD organizas kun helpo de Cuerda kolektivan fuĝon kaj ili sekvas navigadon serĉe de alia kosmostacio liveronta.

## Referencoj
* 
Kategorio:Hispanlingvaj romanoj
Kategorio:Libroj aperintaj en 2002
Kategorio:Libroj de Eduardo Mendoza
Kategorio:Sciencfikciaj romanoj
Kategorio:Humuro
Kategorio:Parodioj
Fondaĵo Bildo de Ĉilio

La **Fondaĵo Bildigo de Ĉilio** () estas ĉilia publika-privata ento, ligita al la Ministerio pri Eksterlandaj Aferoj de la lando, kaj kreita en 2009 kun la celo kunordigi agojn por antaŭenigi la bildon de Ĉilio internacie. Ĝi dediĉas sin al generado de kampanjoj kaj enhavo celantaj poziciigi Ĉilion en areoj kiel internacia komerco, turismo kaj kulturo, kaj ekde 2016 ĝi administras la sigelon *Marca Chile* (Marko Ĉilio).

## Referencoj 
## eksteraj ligiloj 
* 

Kategorio:Kultura diplomatio
Kategorio:Ekonomio de Ĉilio
Kategorio:Kulturaj organizaĵoj
Luareo de Porkkala

**Luareo de Porkkala** estis en okcidenta Uusimaa situinta areo, kiun Sovetunio luprenis el Finnlando en 1944 je 50 jaroj sed redonis jam en 1956. Antaŭ la luado ĝi havis 7252 loĝantojn kaj la terareo estis 380,5 kvadratkilometroj. Ĝi inkludis plejon el la komunumo Degerby, grandajn partojn el Kirkkonummi, Siuntio kaj Ingå kaj iujn partojn el Espoo.

Kategorio:Historio de Finnlando
Kategorio:Geografio de Finnlando
Java orelstrigo

**Java orelstrigo** (*Otus angelinae*) estas malgranda specio de strigoj en la familio Strigedoj kaj genro *Otus*. Ĝi troviĝas en la insulo Javo, Indonezio. Ĝi estas malgranda specio de strigo vivanta ĉefe en altaj vulkanoj de Okcidenta Javo. Kiel plimultaj strigoj, ankaŭ tiu noktema birdo havas fortan kapablon silente flugi.

## Identigo 
La averaĝa pezo de ĉi tiu birdospecio estas 75-90 gramoj kun korpolongo de 160-180 mm. Ĝi havas malgrandan voston (63-69 mm) sed grandajn flugilojn (135-149 mm) por akomodi ĝian longan glitaddistancon. Iliaj spuroj estis malkovritaj en montoj kiel Monto Salak, Monto Pangrango, Monto Gede, kaj Monto Tangkuban Perahu; iliaj aperoj ankaŭ estis historie raportitaj en la regionoj Papandayan kaj Nacia Parko Monto Ciremai.

La Java orelstrigo preferas montarbarojn kun bonevoluinta subvegetaĵaro je altitudoj variantaj de 1 500 ĝis 2 000 m. La ​​alarmvokoj de la birdo estas ripetataj eksplodemaj "pu-pu" kun 0,5-sekunda prokrasto kaj tonalto-malkresko inter la du notoj. Ĉi tiu voko estos ripetata plurfoje kaj ofte havas treman kvaliton. La kontaktalvoko de ĉi tiuj birdoj estas sibla "ĉ-ĉŝŝŝ". La maskla birdo povas produkti ankaŭ pli malaltan kaj mildan konsolvokon kiel "vuk-vuk".

### Reproduktado 
Tri familiaj unuoj kun du ĵus elnestiĝintaj idoj estis raportitaj en antaŭa literaturo, unu komence de februaro kaj la aliaj du komence de julio. Surbaze de ĉi tiuj observaĵoj, oni antaŭvidas, ke la demetado okazos en la dua semajno de decembro kaj majo, respektive, kaj la ovodemetado plej verŝajne estas du ovoj.

## Konservostatuso 
La Java orelstrigo estas listigita kiel vundebla specio en la Ruĝa Listo de IUCN. Ĝia agadteritorio estas limigita al la arbaroj de Javo kaj Balio. Kvankam ĝi estas konsiderata malofta fare de la plej multaj aŭtoroj, ĝi estas iom pli ofta en la monta arbaro super 1 400 m sur Monto Salak. Ĝia sekretema konduto kaj silentemaj kutimoj malfaciligas la taksadon de la birda populacio. La tutmonda populacio de ĉi tiu specio estas taksita je inter 1500 kaj 1700 individuoj, kun malkreskanta tendenco pro arbarfragmentiĝo.

## Referencoj
* Olson, Storrs L. (1985): IX.C. *Strigiformes*. En: Farner, D.S.; King, J.R. & Parkes, Kenneth C. (eld.): *Avian Biology* 8: 129–132. Academic Press, New York.
* BirdLife Species Factsheet
* http://www.owlpages.com/owls.php?genus=Otus&species=angelinae

## Eksteraj ligiloj 
Kategorio:Strigedoj
Kategorio:Birdoj de Indonezio
Bernd Kessens

**Bernd KESSENS** estas germana verkisto. Li naskiĝis la 9-an de marto 1948 en la vilaĝo *Bunnen*, parto de la urbo Löningen, distrikto Cloppenburg en nordokcidenta Germanio, do nun estas -jaraĝa. El lia plumo naskiĝis pluraj historiaj socikritikaj teatraĵoj pri la malfacila vivo de senrajtaj servutuloj kaj malriĉaj kamparanoj de la 18-a kaj 19-a jarcentoj en nordokcidenta Eŭropo, notinde norda Germanio kaj Nederlando, kaj pluraj samtemaj romanoj.

## Vivo
Kessens studis germanan lingvon plus literaturon, sporton kaj geografion en Münster kaj instruis ĉe la gimnazio en la urbo Damme de 1974 ĝis 2001. Ankoraŭ nun li loĝas kaj agas en la urbo. Ekde 1989, li publikigis plurajn romanojn kun historiaj kaj nuntempaj temoj. Ĝis julio 2008, Kessens estis la parlamenta frakciestro de la Socialdemokrata Partio de Germanio (SPD) en la konsilio de la distrikto Vechta; li funkciis kiel distrikta konsiliano ĝis 2016. Inter la historiaj temoj, kiujn li esploras en siaj romanoj, estas la ekzameno de la rilatoj inter terposedantoj, kamparanoj kaj farmantoj aparte en la unua duono de la 19-a jarcento. Inter la nuntempaj temoj, kiujn li esploras en siaj romanoj, estas psikologie orientita karaktera evoluo - tipaj karakteraj strukturoj de esceptaj homoj estas ekzamenitaj por identigi emociajn, pensajn kaj kondutajn ŝablonojn.

La verkisto ankaŭ aŭtoris plurajn teatraĵojn kiuj ĉiuj premieris en lia hejmurbo Damme: *Die Räuber vom Mordkuhlenberg* (2004/2005) temigis tradician legendon pri banditoj en la loka montetaro, *Die weiße Frau von der Dersaburg* (2006/2007) pri la princo Vidukind' de la antikva ĝermana tribo saksoj kaj ilia defendado kontraŭ kristanigo kaj la superrego de la najbara tribo frankoj, *Wunderheiler wider Willen* (2008/2009) temigis la epokon kiam medicinaj scioj estis tre raraj, *Glückauf – eine unvergessene Liebe. Ein Bergwerksdrama* (2010/2011) fokusigis la minadon pri erco en la regiono en la unua duono de la 20-a jarcento, la dramo *Amerika und das große Glück* (2012) rakontis historion de la granda elmigro de norda Germanio al norda Ameriko, kaj  *Im Westen geht die Sonne auf* (2013) kontraŭe la sorton de germanradika familio elmigrinta el Kazaĥio kaj, die Komödie *Ist der Winter bestechlich?* (2015) estis dramo pri historia korupteco kaj subaĉetado kaj *Romeo und Julia in den Dammer Bergen*, loka variigo de la konata tragedio de *William Shakespeare* Romeo kaj Julieta (2017), la dramo „Vom Jungen, der Hitlers Pläne durchkreuzte“, temis pri la provoj de la nazioj forigi kristanajn simbolojn kaj tradiciojn en la historia grandduklando Oldenburgio, kaj la ĝis nun lasta dramo *„Anno Domini MDCCLXV: Der Sohn zweier Väter“* (2025) ree temigis la maljustecon de la feŭda socia sistemo, en kiu lokaj malgrandaj nobeloj elpremis laboradon de la malgrandaj kamparanoj kaj tiuj de la tute senrajtaj servutuloj. La nombroj de spektantoj po teatraĵo estis inter 2600 kaj 4000.

## Referencoj 
## Eksteraj ligiloj 
*  

Kategorio:Germanaj verkistoj
Nikolaj Mladenov

**Nikolaj Eftimov MLADENOV** (; naskiĝis la 5-an de majo 1972 en Sofio) estas bulgara politikisto de la partio GERB, iama Membro de la Eŭropa Parlamento, Ministro pri Defendo (2009-2010)  kaj Ministro de eksterlandaj aferoj (2010-2013).

En la 2010-aj jaroj, Mladenov laboris por la Unuiĝintaj Nacioj en la Mezorienta diplomatio, unue kiel speciala reprezanto al Irako, kaj poste kiel la Speciala Kunordiganto de UN por la Pacprocezo en la Proksima Oriento kaj la Persona Reprezentanto de la Ĝenerala Sekretario de UN ĉe la Organizaĵo por Liberigo de Palestino kaj la Palestina Aŭtoritato. 

De februaro 2015 ĝis decembro 2020, Mladenov funkciis kiel Speciala Kunordiganto de UN por la Pacprocezo en la Proksima Oriento. Kiam li forlasis tiun rolon, li ricevis laŭdojn de kaj israelaj kaj palestinaj gvidantoj.

## Referencoj 
## Eksteraj ligiloj 
* Persona Blogo (bulgare)
* CNN-intervjuo (angle)
* Intervjuo de Al-Ĝazira (angle)

Kategorio:Ministroj pri eksteraj rilatoj de Bulgario
Kategorio:Studentoj de King's College (Londono)
Kategorio:Bulgaraj politikistoj
Kategorio:Ministroj pri defendo
Hilja Aaltonen

**Hilja AALTONEN** (naskiĝis la 27-a de septembro 1907 en Multia, mortis la 13-a de februaro 2013 en Tampere estis finna evangeliisto kaj poeto. La aktiva agado kiel evangeliisto de Aaltonen daŭris 60 jarojn. Ŝia literatura verkaro inkludas pli ol 20 verkojn: poemkolektoj, devotaj libroj kaj preĝlibro.

Aaltonen ekkredis en evento de Libera Eklezio de Finnlando en 1930. Ŝi iĝis evangeliisto en 1934. Ŝia unua poemkolekto aperis en 1957.

Kategorio:Finnaj verkistoj
Kategorio:Finnaj poetoj
Kategorio:Naskiĝintoj en 1907
Kategorio:Mortintoj en 2013
Kategorio:Naskiĝintoj la 27-an de septembro
Kategorio:Mortintoj la 13-an de februaro
Mindanaa orelstrigo

**Mindanaa orelstrigo** (*Otus mirus*) estas malgranda specio de strigoj en la familio Strigedoj kaj genro *Otus*. Ĝi troviĝas kiel endemio en la insulo Mindanao, Filipinoj. Ĝi troviĝas en tropikaj montararbaroj super 1 000 metroj super marnivelo. Ĝi estas minacata pro habitatodetruo kaj senarbarigo. 

Ĝi estas unu el la tri montaraj orelstrigoj kun la Luzona orelstrigo kaj la Mindora orelstrigo. 

## Aspekto 
eBird priskribas la birdon kiel "Sufiĉe malgrandan strigon de monta arbaro sur Mindanao. Malhelbruna sur la supraj partoj, kapo kaj brusto, kaj palgriza sur la malsupra brusto kaj ventro kun nigraj markoj. Notu la grizecajn lunarkojn inter la oranĝecflavaj okuloj. Troviĝas kune kun Giganta orelstrigo kaj Evereta orelstrigo, sed Mindanaa estas multe pli malgranda ol Giganta kaj iomete pli malgranda kaj pli malhela ol Evereta kun pli mallongaj oreltufoj. Kanto konsistas el du malvigle donitaj fajfaj notoj, "Ŭiiii ŭJuu", la dua noto iomete mallaŭtigita."

## Ekologio kaj kutimaro 
La dieto estas malmulte konata sed supozeble konsistas el insektoj, bazite sur la dieto de aliaj orelstrigoj.

Oni supozas, ke reproduktado okazas ĉirkaŭ februaro ĝis marto, ĉar specimenoj kun pligrandigitaj gonadoj estis prenitaj dum ĉi tiu tempo.

## Habitato kaj konservostatuso 
Ĝi okupas montan muskan arbaron super 1,000 metroj super marnivelo.

IUCN taksis ĉi tiun birdon kiel preskaŭ minacata, kaj ĝia populacio supozeble malpliiĝas. Ĉar ĝi troviĝas en krudaj kaj nealireblaj montoj, tio permesis al granda parto de ĝia vivejo resti sendifekta rilate al malaltaj arbaroj. Tamen, tie ĝi ankoraŭ estas trafita de habitatoperdo pro senarbarigo, minado, terkonverto kaj bruligado — nur ne samgrade kiel malaltaj arbaroj.

Ĝi troviĝas en pluraj protektitaj areoj kiel Monto Apo, Montaro Kitanglad, Monto Hilong-hilong, sed kiel ĉiuj areoj en Filipinoj, la protekto estas malstrikta.

## Referencoj
* Olson, Storrs L. (1985): IX.C. *Strigiformes*. En: Farner, D.S.; King, J.R. & Parkes, Kenneth C. (eld.): *Avian Biology* 8: 129–132. Academic Press, New York.
*BirdLife Species Factsheet - Mindanaa orelstrigo
* Owl pages

## Eksteraj ligiloj 
Kategorio:Strigedoj
Kategorio:Birdoj de la Filipinoj
Lhota pod Horami

**Lhota pod Horami** estas vilaĝo en Ĉeĥio, parto de municipo Temelín en distrikto České Budějovice. Ĝi troviĝas proksimume 2,5&nbsp;km sudokcidente de Temelín. En la vilaĝo troviĝas fervoja haltejo sur fervojlinio Číčenice – Týn nad Vltavou. En la jaro  ĉi tie daŭre vivis .

**Lhota pod Horami** estas ankaŭ nomo de katastra teritorio kun areo 3,82&nbsp;km².

## Historio 
La unua skribmencio pri la vilaĝo devenas el la jaro 1545.

## Loĝantaro 
## Pluaj fotoj 

Lhota pod Horami-pond.JPG|Fiŝlago
Lhota pod Horami, železniční zastávka.jpg|Fervoja hatejo

Kategorio:Vilaĝoj en distrikto České Budějovice
Kategorio:Lokaj partoj de Temelín
Kategorio:Setlejoj en Ĉeskobudejovica baseno
Kategorio:Eksaj municipoj en Ĉeĥio
Kategorio:Setlejoj en Ĉeĥio kun nomo Lhota
János Bárány (radiologo)

**János Bárány** [jAnoŝ bArAnj], laŭ hungarlingve kutima nomordo **Bárány János** estis hungara radiologo, altlerneja instruisto. Lia familiaj nomvariantoj estis *Hermann* aŭ *Herman*.

János Bárány naskiĝis  en Pöstyén (Hungara reĝlando, Aŭstrio-Hungario, nuntempa Piešťany en Slovakio), li mortis  en Veszprém (urbo) (Hungario).
 
## Biografio 
János Bárány akiris medicinan diplomon en Scienca Universitato de Budapeŝto en 1921. Jam inter 1917–1939 li praktikadis aŭ li estis asistanto - (lastfoje docento) - krome inter 1921-1939 li estis laboratoriestro en instituto, respektive kliniko. Lia habilitiĝo pri radiologio okazis en 1937. En klinika laboratorio de Scienca Universitato Erzsébet li estis inter 1939–1942, poste li estis hospitalestro en tiam hungara urbo Szabadka, ekde 1945 ĝis sia emeritiĝo en 1970 li estis vichospitalestro en urbo Veszprém. Intertempe li kandidatiĝis en 1952.

## Elektitaj kontribuoj 
* *Az ureterkövek röntgendiagnosztikája.* (1929)
* *A vesegümőkór röntgenképe.* (1931)
* *A röntgendiagnosztika jelentősége az urológiai sebészetben.* (1940)
* *Röntgenológiai tapasztalatok a fejlődési rendellenességek köréből.* (1943)
* *A rácsos sugárzás kérdései. 1-2.* (1956-1957)
* *Sugárvédelem a gyermekgyógyászatban.* (1960)
* *A sugárhatás kvantumkémiai magyarázata.* (1962)

## Fontoj 
* [biografio hungare kun foto](https://www.helyismeret.hu/index.php?title=B%C3%A1r%C3%A1ny_J%C3%A1nos_(orvos))
* biografio hungare
* biografio hungare
* biografio hungare

## Referencoj 
Kategorio:Hungaraj radiologoj
Kategorio:Hungaraj altlernejaj instruistoj
Podhájí (Temelín)

**Podhájí** estas pereinta vilaĝo en Ĉeĥio, parto de municipo Temelín en distrikto České Budějovice. Ĝi troviĝas proksimume 4&nbsp;km oriente de Temelín. En la jaro  ĉi tie daŭre vivis .

Podhájí situas en katastra teritorio **Březí u Týna nad Vltavou** kun areo 6,96&nbsp;km².

## Historio 
La unua skribmencio pri la vilaĝo devenas el la jaro 1803.

En la unua mondmilito falis 14 ĉi tieaj civitanoj. Iliaj nomoj estas indikitaj sur monumento, kiu situis devene en Březí u Týna nad Vltavou; antaŭ detruo de Březí ĝi estis transŝovita en vilaĝplacon de Křtěnov. Podhájí estis likvidita en konekso kun konstruado de Nuklea elektrejo Temelín. Lastaj loĝanrtoj transloĝiĝis en aprilo de 1997. Lasta objekto, kiu restis en la vilaĝo, estas kapelo.

## Loĝantaro 
## Memorindaĵoj
* Du tumuloj
* Baroka kapelo de sankta Johano Nepomuka el la dua duono de la 18-a jarcento

## Pluaj fotoj 

Kaple u zaniklého Podhájí (20590).jpg|Kapelo ĉe la pereinta Podhájí
Kaple u zaniklého Podhájí.jpg|Kapelo ĉe la pereinta Podhájí
Pomník padlých farníků - Křtěnov.jpg|Monumento de falintaj paroĥanoj en Křtěnov

Kategorio:Vilaĝoj en distrikto České Budějovice
Kategorio:Lokaj partoj de Temelín
Kategorio:Setlejoj en Tabora montetaro
Kategorio:Pereintaj setlejoj en distrikto České Budějovice
Knín

:*Estas ankaŭ urbo en Kroatio - Knin.*

**Knín** estas vilaĝo en Ĉeĥio, parto de municipo Temelín en distrikto České Budějovice. Ĝi troviĝas proksimume 5&nbsp;km sudoriente de Temelín. En la jaro  ĉi tie daŭre vivis .

**Knín** estas ankaŭ nomo de katastra teritorio kun areo 6,1&nbsp;km².

## Historio 
La unua skribmencio pri la vilaĝo devenas el la jaro 1367.

En konekso kun konstruado de Nuklea elektrejo Temelín la vilaĝo estis senhomigita kaj en la 1990-aj jaroj ĝi estis detruita krom la vilaĝplaca kapelo de sankta Venceslao kaj burgodomo Býšov en distanco unu kilometro de la propra vilaĝo.

## Loĝantaro 
## Memorindaĵoj
* Burgodomo Býšov
* Du tumuloj

## Pluaj fotoj 

Tvrz Býšov-2011-29-12.JPG|Burgodomo Býšov en Knín

Kategorio:Vilaĝoj en distrikto České Budějovice
Kategorio:Lokaj partoj de Temelín
Kategorio:Setlejoj en Tabora montetaro
Kategorio:Eksaj municipoj en Ĉeĥio
Kategorio:Pereintaj setlejoj en distrikto České Budějovice
Vakuumpagten

**Vakuumpagten** estas dana muzikgrupo de Mikkel Pilgaard. Li eldonis plurajn kantojn kaj kunlaboris kun pluraj famaj danoj ekzemple kun Knud Romer por la kanto "Siddende På Hænder". Liaj kantoj ofte enhavas ekzperimentajn muzikajn elementojn kombinita kun profundaj kaj pensigaj tekstoj.

## Diskaro 
### Unuopaj Kantoj 
## Referencoj 
## Eksteraj ligiloj 
* 
*
Mihály Barabás (instruisto)

**Mihály Barabás** [mihAj barabAŝ], laŭ la hungarlingve kutima nomordo **Barabás Mihály** estis rumania hungara instruisto.

Mihály Barabás naskiĝis  en Micloșoara (Rumanio).

## Biografio 
Mihály Barabás apartenis al la hungara minoritato en Rumanio. Li studis en pedagogia instituto de Odorheiu Secuiesc, poste en simila altlernejo en Târgu Mureș, tamen li akiris agronomian diplomon en kampuso de Miercurea Nirajului kaj plian diplomon en Transilvania Hungara Universitato Sapientia. Post siaj studoj li instruis en pluraj vilaĝoj, fine li estis lernejestro 32 jarojn. Li edziĝis en 1974 kaj ricevis premion en 2003.

## Elektitaj kontribuoj 
* *Növényi ornamentika Erdővidék népi díszművészetének világban.* (2018, vidu la bildon!)

## Fontoj 
* biografio hungare kun foto

## Referencoj 
eta|maldekstre|Libro de Barabás

Kategorio:Hungaraj instruistoj
Kategorio:Rumaniaj hungaroj
Opatovice (Hrdějovice)

**Opatovice** estas vilaĝo en Ĉeĥio, parto de municipo Hrdějovice en distrikto České Budějovice en Sudbohemia regiono. Ĝi troviĝas proksimume 3 km nordokcidente de Hrdějovice. Estas ĉi tie registritaj 35 adresoj. En jaro  en la vilaĝo vivis .

Opatovice situas en katastra teritorio **Hrdějovice** kun areo 8,82&nbsp;km². 

## Historio
La unua skribmencio pri la vilaĝo devenas el la jaro 1378.

## Loĝantaro 
## Memorindaĵoj 
* En vilaĝplaco situas vico da konstraĵoj konstruitaj en stilo de kampula baroko (krom aliaj 5, 6 – eksa forĝejo, 7 kaj 12).

## Pluaj fotoj

Opatovice (Hrdějovice) čp5.jpg|Opatovice
Opatovice (Hrdějovice) čp12.jpg|Opatovice
Opatovice, kovárna u čp.6.jpg|Opatovice, eksa forĝejo
Opatovice, usedlost čp.11.jpg|Opatovice

Kategorio:Hrdějovice
Kategorio:Vilaĝoj en distrikto České Budějovice
Kategorio:Setlejoj en Ĉeskobudejovica baseno
Kategorio:Setlejoj sur Vultavo
Kategorio:Kampula baroko
Kategorio:Eksaj municipoj en Ĉeĥio
Tivadar Bársony

**Tivadar Bársony** [bArŝonj], laŭ la hungarlingve kutima nomordo **Bársony Tivadar** estis hungara radiologo, altlerneja instruisto. Lia familia nomo estis *Bruckner* [brukner] ĝis 1902.

 naskiĝis  en Budapeŝto, li mortis  en Budapeŝto.

## Biografio 
 devenis el juda familio. Li akiris medicinan diplomon en Scienca Universitato de Budapeŝto en 1909. Post la diplomo li praktikadis 2 jarojn en la kliniko, poste li estis asistanto. Li laboris ankaŭ dum la Hungara Sovetrespubliko, tial poste li perdis sian statuson. Li laboris plu en la privata sektoro inter 1919–1923, poste ĝis sia morto li estis laboratoriestro en juda hospitalo. Li edziĝis en 1921.

## Elektitaj kontribuoj 
* *A duodenalis ulcus és egyéb duodenalis folyamatok röntgendiagnosztikájáról.* (1912)
* *A gyomor izombeidegzése.* (1924)
* *Adatok a gyomor duodenalis fekélyeinek röntgenkezeléséhez.* (kunaŭtoro, 1927)
* *A nyaki gerincoszlop körülírt merevségének röntgenképe.* (1929)
* *Új eljárás a húgyhólyag röntgenvizsgálatára.* (kunaŭtoro, 1932)
* *Fehlen der Dornvorsätze am Übergang zwischen Brust und Lendenwirkelsäule.* (1935)

## Fontoj 
* nekrologo kun foto
* biografio hungare
* biografio hungare

## Referencoj 
Kategorio:Hungaraj radiologoj
Kategorio:Hungaraj judoj
Kategorio:Budapeŝtanoj
Bohunice (Všemyslice)

**Bohunice** () estas vilaĝo en Ĉeĥio, parto de municipo Všemyslice en distrikto České Budějovice. Ĝi troviĝas proksimume 1,5&nbsp;km oriente de Všemyslice. Estas ĉi tie registritaj 84 adresoj. En la jaro  ĉi tie daŭre vivis .

Bohunice situas en katastra teritorio **Bohunice nad Vltavou** kun areo 7,00&nbsp;km². En la katastra teritorio Bohunice nad Vltavou situas ankaŭ Všemyslice.

## Historio 
La unua skribmencio pri la vilaĝo devenas el la jaro 1379.

## Loĝantaro 
## Memorindaĵoj
* Memorige protektata tumulo
* Kapelo kun sonorilejo

## Pluaj fotoj 

Bohunice dům 3.jpg|Bohunice
Bohunice (Všemyslice) čp 18.jpg|Bohunice
Bohunice (Všemyslice) - žel. zastávka.jpg|Fervoja haltejo

Kategorio:Všemyslice
Kategorio:Vilaĝoj en distrikto České Budějovice
Kategorio:Setlejoj en Tabora montetaro
Kategorio:Eksaj municipoj en Ĉeĥio
Eŭropa Futbal-Ĉampionado 2028

La **Eŭropa Futbal-Ĉampionado 2028** (, kaj ), ofte nomata **UEFA Eŭro 2028** aŭ simple **Eŭro 2028**, estas la dek-ok finala ĉampionado de vira futbalo en Eŭropo. Ĝi okazos de 9-a de junio ĝis 9-a de julio 2028.

La gastigantoj estos Britio (kun la kimra, skota kaj angla futbalaj asocioj) kaj Irlando. Ĉi tiu estos la tria Eŭropa Ĉampioneco okazigita en Anglio (post 1996 kaj 2021) kaj la dua en Skotlando (antaŭe en 2021). Kimrio kaj Irlando debutos kiel gastigantoj de la turniro. Nord-Irlando ankaŭ estis komence konsiderata por la kandidateco, sed finfine ne gastigos la turniron. La hispana nacia teamo, kiu venkis Anglion 2-1 en la finalo de 2024, defendos la titolon de la Eŭropa Ĉampioneco.

La fina turniro de Eŭro 2028 okazos en Britio kaj Irlando de la 9-a de junio ĝis la 9-a de julio 2028. La fina matĉo de la Eŭropa Futbal-Ĉampioneco de 2028 okazos ĉe la stadiono Wembley en Londono.

Ĝi estis intencita esti la unua turniro kun 32 teamoj, sed en januaro 2023, UEFA decidis konservi 24 teamojn en la fina turniro. 

## Referencoj 
## Eksteraj ligiloj 
* 
* Retejo por la oferto de Britio/Irlando por 2028